recursal/SuperWikiNEXT-32B huggingface dataset:
Para outras páxinas con títulos homónimos véxase: Cabreira.
**Cabreira** (en leonés: *Cabreira*, en castelán: *Cabrera*) é unha comarca situada no suroeste da provincia de León.

Localización
------------

É contigua á comarca do Bierzo, á comarca de Valdeorras, na provincia de Ourense, e á comarca de Seabra, na provincia de Zamora. Consta de cinco concellos: A Ponte, Benuza, Encinedo (*Encinéu*), Castrillo de Cabrera (*Castriellu*) e Truchas (*Trueitas*). A efectos administrativos adóitase dividir en *Cabreira Baixa* (concellos de Encinéu, Castriellu, Benuza e A Ponte) e *Cabreira Alta* (Trueitas). Porén, consonte as vellas divisións medievais, distínguese entre *A Ribeira* (concellos da Ponte, Benuza e Castriellu), *Llousada* (concello de Encinéu) e *Cabreira* ou *Cabreira l'Alta* (concello de Trueitas).

Na parte máis occidental (concello da Ponte) fálase o galego, mentres que no resto da bisbarra a lingua autóctona é o leonés. A superficie da comarca é de 846 km². Segundo o INE, en 2017 tiña 3.290 habitantes, o que supón unha densidade de poboación de 3,89 hab/km², un dos índices máis baixos da Península Ibérica.

Na comarca atópanse restos dos carrís romanos que servían para levar a auga dalgúns afluentes do río Cabreira e da conca do río Ería ata as minas de ouro das Médulas, situada nas proximidades. Tamén se atopan castros prerromanos (A Ponte, Eres e Corporales).

Na actualidade, a principal e case soa actividade económica son as canteiras de lousa, que en contrapartida do benestar económico ocasionan fortes danos á paisaxe e ao medio ambiente.

Clima
-----

O clima da comarca vén determinado por tres compoñentes principais: a altitude (entre os 376 metros da Ponte e os máis de 1200 en Forna), a influencia oceánica do Atlántico xa continentalizada, e a baixa latitude, que fan que se dean na comarca trazos climáticos mediterráneos (seca estival e temperaturas medias no verán elevadas). Conforme a estación meteorolóxica máis próxima, a media anual rolda os 12.7 graos (xaneiro 5 °C, agosto 21 °C, existen de catro a cinco meses de seca, con meses de xullo e agosto que non chegan aos 20 mm mensuais), e cunhas precipitacións totais comprendidas entre os 800 e 1100 mm, e ao redor das 2.100 horas por ano.

Serra de Cabreira

* Lago da Baña
* Lago da Baña
* lugar de Forna
* val de Valdouteiru


|  |  |
| --- | --- |
| Control de autoridades | 
* Wd: Q2092889
* WorldCat
* VIAF: 235702027
* OSM: 341244

 |
**Västmanland** é unha provincia histórica sueca (*landskap*) no interior da rexión de Svealand. Limita ao sur cos lagos Mälaren e Hjälmaren e as provincias de Södermanland e Närke, ao oeste coa provincia de Värmland, ao norte coas de Dalarna e Gästrikland, e ao leste coa de Uppland.

Västmanland divídese tradicionalmente en Bergslagen e Mälardalen. Dende a antigüidade, a fronteira entre Bergslagen e Mälardalen estaba na antiga casa de pesaxe de Arboga. No ano 2021 a poboación da provincia era de 319 473 habitantes.

Nome
----

Västmanland ou "västmännens land" tomou o seu nome en comparación xeográfica con Uppland, e aparece mencionado no Florenslängden de 1103 na súa forma latina "Guasmannia".

Notas
-----

1. ↑  "Folkmängd i landskapen den 31 december 2021". *Statistiska Centralbyrån* (en sueco). Consultado o 2023-01-09.
2. ↑  Lovén, Christian (2020). *Florenslängder : den äldsta förteckningen över de svenska stiften*. Sverige. p. 12. ISBN 978-91-519-3031-2. OCLC 1237776663.
**Total Control** é unha banda australiana de post-punk formada en Melbourne no ano 2008. O grupo está composto por Mikey Young (guitarra, teclados), Dan Stewart (voces), Al Montfort (guitarra), Zephyr Pavey (baixo) e James Vinciguerra (batería). Despois dunha serie de sinxelos, o álbum de estrea da banda, *Henge Beat*, foi publicado en agosto do ano 2011. O seu segundo traballo, *Typical System*, apareceu en xuño de 2014, e o terceiro, *Laughing At The System*, en decembro de 2017.

Historia
--------

Total Control foi formado en 2008 polo membro da banda Eddy Current Suppression Ring Mikey Young e o de UV Race Dan Stewart. A parella, que se uniu xa que tiñan un interese común por artistas de principios dos 80 como Devo, Gary Numan, The Screamers e The Adolescents, gravando algunhas cancións usando un sampler e sintetizadores no estudio caseiro de Young. Durante os seguintes anos conseguiron un seguimento de culto editando unha serie de sinxelos en 7" e tocando tan só un feixe de concertos.

Total Control converteuse nun quinteto coa incorporación do guitarrista Al Montfort, o baixista Zephyr Pavey, e o batería James Vinciguerra. Young explicou a razón da ampliación a *The Washington Post*: "Bandas con caixas de ritmos e tres sintetizadores non son tan divertidas de ver como as bandas con baterías e guitarras", dixo. "Decatámonos de que non podía ser bo en directo, así que intentamos adaptar as cancións para traballar nunha banda de rock and roll".

A banda editou o seu álbum de estrea, *Henge Beat*, en agosto de 2011 a través do selo de Seattle Iron Lung Records. Despois realizaron unha xira polos Estados Unidos coa banda de San Francisco Thee Oh Sees, coa cal tamén lanzaron un EP compartido, e tocaron no festival All Tomorrow's Parties en Minehead, Somerset en decembro de 2011.

O grupo lanzou o seu segundo álbum de estudio, *Typical System*, en xuño de 2014, novamente a través de Iron Lung. O seu último traballo ata a data, *Laughing At The System*, apareceu en decembro de 2017.

Discografía
-----------

### Álbums

| Álbum | Ano | Selo |
| --- | --- | --- |
| *Henge Beat* | 2011 | Iron Lung Records |
| *Typical System* | 2014 | Iron Lung Records |
| *Laughing At The System* | 2017 | Alter Records |

Notas
-----

1. 1 2  "Total Control’s Mikey Young finds inspiration in all the right places". *Washington Post* (en inglés). 2023-05-18. ISSN 0190-8286. Consultado o 2023-12-18.
2. ↑  "Total Control Songs, Albums, Reviews, Bio & More". *AllMusic* (en inglés). Consultado o 2023-12-18.
3. 1 2  "Fear & Mythologies: An Interview With Total Control". *The Quietus* (en inglés). Consultado o 2023-12-18.
4. ↑  "Typical System, by Total Control". *Total Control* (en inglés). Consultado o 2023-12-18.
5. ↑  "Laughing At The System, by Total Control". *Total Control* (en inglés). Consultado o 2023-12-18.

Véxase tamén
------------

### Ligazóns externas

* Bandcamp da banda

|  |  |
| --- | --- |
| Control de autoridades | 
* Wd: Q16957748
* WorldCat
* VIAF: 154389828
* AllMusic: mn0002550265
* Discogs: 1783729
* ISNI: 0000 0001 0336 721X
* MusicBrainz: ID
* Songkick: 275888

 |
Coordenadas: 56°01′00″N 92°52′00″L﻿ / ﻿56.01667, -92.86667

Vista de Krasnoiarsk de noite.
**Krasnoiarsk**, en ruso Красноярск, é unha cidade de Rusia, o centro administrativo do krai de Krasnoiarsk.

Xeografía
---------

A cidade encóntrase situada a ambas as beiras do río Ienisei e en 2017 tiña unha poboación de 1 083 865 habitantes (688 000 en 1972, 412 000 en 1959 e 190 000 en 1939).

Historia
--------

O gobernador (voivoda) Andréi Dubenski fundou a cidade en 1628 na confluencia dos ríos Kacha e Ienisei como bastión defensivo, co nome de Krasni (Красный en cirílico, que quere dicir vermello), tomando posteriormente o nome de Krasni iar (Красный Яр, barranco vermello). A categoría de cidade foille outorgada en 1690. En 1822 estableceuse o gobernorato de Ieniseisk, que cubría un territorio moi similar ao do krai de Krasnoiarks actual, con Krasnoiarsk como centro administrativo. En 1934 creouse o krai de Krasnoiarsk, coa cidade de Krasnoiarsk como capital.

Galería de imaxes
-----------------

* Krasnoyarsk (abaixo, no entro) no mapa de RusiaKrasnoyarsk (abaixo, no entro) no mapa de Rusia
* Edificio da Administración Rexional; enfronte, unha estatua de Lenin.Edificio da Administración Rexional; enfronte, unha estatua de Lenin.
* Catedral de KrasnoiarskCatedral de Krasnoiarsk
* Prospekt Mira (Avenida Mira)Prospekt Mira (Avenida Mira)

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Krasnoiarsk*** |

### Outros artigos

* Krai de Krasnoiarsk

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---



|  |  |
| --- | --- |
| Control de autoridades | 
* Wd: Q919
* WorldCat
* VIAF: 144251990
* BRE: 2107402
* EBID: ID
* GEC: 0035980
* GeoNames: 1502026
* GND: 4283457-0
* LCCN: n81010455
* MusicBrainz: ID
* NKC: ge117818
* SUDOC: 115216227

 |
**Noda-shi - 野田市**  
| 

|  |
| --- |
|  |
| Bandeira |

 |
| Mapa |
|  |
| Localización de Noda na prefectura de Chiba |
|  |
| Localización da prefectura de Chiba no Xapón |
| Información |
| País |  Xapón |
| Illa | Honshu |
| Rexión | Kanto |
| Prefectura | Prefectura de Chiba |
| Superficie | 103,54 km² |
| Poboación | 154.693 (2009) |
| Densidade | 1.490 hab./km² |
| Alcalde |  |

**Noda** (野田市, のだし, *Noda-shi*) é un concello xaponés da prefectura de Chiba. Está situado no centro da rexión de Kanto e ao noroeste da prefectura, na zona de provincia histórica de Shimōsa, na parte leste da illa de Honshu. A súa superficie é de 103,54 km² e a poboación de 154.693 habitantes (2009) e ten unha densidade de poboación de 1.490 hab./km².

O concello de Noda limita cos concellos de Kashiwa, Nagareyama (da prefectura de Chiba); Yoshikawa, Matsubushi, Kasukabe, Sugito, Satte (da prefectura de Saitama); Goka, Sakai, Bandō, Jōsō e Moriya (da prefectura de Ibaraki).

Véxase tamén
------------

* Lista de concellos do Xapón

### Ligazóns externas

* Sitio oficial da cidade de Noda *(en xaponés)*

|  |  |
| --- | --- |
| Control de autoridades | 
* Wd: Q328619
* WorldCat
* VIAF: 126687541
* CiNii: DA08880484
* EBID: ID
* GeoNames: 1855071
* GeoNLP: 0lv45S
* LCCN: n82029384
* MusicBrainz: ID
* NDL: 00295796
* OpenCorporates: 4000020122084
* OSM: 2679940

 |
Coordenadas: 64°55′N 19°29′L﻿ / ﻿64.917, -19.483

|  |
| --- |
| **Concello de Norsjö***Norsjö kommun* |
|  |
| Igrexa de Norsjö |
|  |
| Escudo |
| **País** | Suecia Suecia |
| **Landskap** | Västerbotten |
| **Condado** | Västerbotten |
| **Capital** | Norsjö |
| **Área e poboación** |
| **Poboación** | 3 981 habitantes |
| **Censo** | 2022 |
| **Área** | 1 923,58 km² |
| **Densidade** | 2,29 hab./km² |
| **Mapa** |
|  |
|
| **Outros datos** |
| **Web** | norsjo.se |

**Norsjö** é un municipio sueco (*kommun*) do condado de Västerbotten. A súa capital é Norsjö. No ano 2022 o concello tiña unha poboación de 3 981 habitantes.

Na súa maior parte a paisaxe consiste en morena cuberta de bosque e con áreas pantanosas no medio. Tamén hai bosque que forma a base da economía local onde domina a industria da madeira.

Dende a fundación do municipio a tendencia de poboación vén sendo fortemente negativa. Nas eleccións de 2010 e 2014 os socialdemócratas obtiveron sendas maioría absolutas, e tras as eleccións de 2018 gobernan e coalición co Vänsterpartiet.

Administración histórica
------------------------

A área do municipio correspóndese coa da parroquia de Norsjö, onde se fundou o concello rural do mesmo nome coa reforma municipal de 1862.

O 3 de maio de 1935 estableceuse a localidade municipal de Norsjö, e o 30 de outubro de 1936 a de Bastuträsk. Ámbolos dous disolvéronse en 1952/1953.

A reforma municipal de 1952 non afectou ás divisións da zona, cando nos condados de Västerbotten e Norrbotten permaneceron como estaban.

O muncipio de Norsjö fundouse coa refoma municipal de 1971 a través da transformación do concello rural de Norsjö. En 1974 incorporouse o concello de Malå, pero este volveu a separarse en 1983 constituíndose como un municipio de seu.

Dende o seu nacemento o concello está incluído no partido xudicial de Skellefteå.

Xeografía
---------

O concello atópase no norte do condado de Västerbotten e limita ao norte co concello de Arvidsjaur, en Norrbotten, ao leste co de Skellefteå, ao sur cos de Vindeln e Lycksele, e ao oeste co de Malå.

Notas
-----

1. ↑  "Län och kommuner i kodnummerordning". *web.archive.org*. 2017-05-05. Archived from the original on 05 de maio de 2017. Consultado o 2022-09-09.
2. ↑  "Folkmängd i riket, län och kommuner 31 mars 2022 och befolkningsförändringar 1 januari - 31 mars 2022. Totalt". *Statistiska Centralbyrån* (en sueco). Consultado o 2022-09-09.
3. ↑  Andersson, Per (1993). *Sveriges kommunindelning 1863-1993*. Mjölby: Bokförlaget Draking. ISBN 91-87784-05-X. OCLC 33359784.
4. ↑  "Domsagohistorik - Skellefteå tingsrätt". *bebyggelseregistret.raa.se*. Consultado o 10 de setembro de 2022.

|  |  |
| --- | --- |
| Control de autoridades | 
* Wd: Q507644
* GeoNames: 2688170
* ISNI: 0000 0004 0434 4206
* MusicBrainz: ID
* OpenCorporates: 212000-2858
* OSM: 935593
* TGN: 1063433

 |
Unha **inecuación** cunha incógnita *x* é un problema representado nunha escrita do tipo 
{\displaystyle f(x)>g(x)}

Exemplos:

{\displaystyle 5x-7<x+5}
{\displaystyle 5x-x<7+5}
{\displaystyle 4x<12}
{\displaystyle x<3}

Propiedades
-----------

**Teorema I**: As eventuais solucións dunha inecuación non se alteran se sumamos ou restamos a ambos os dous membros unha mesma función de x definida no dominio, ou se multiplicamos ou dividimos polo mesmo número mentres que a función sexa positiva.

**Teorema II**: Se as funcións son non negativas en todo punto da inecuación, poderemos elevar ambos os dous membros por un expoñente e obter unha ecuación equivalente á primeira.

**Teorema III**: Se as funcións non negativas son elevadas por un exponente s<0 obteremos unha inecuación oposta á primeira, a cal conseguiremos simplemente invertendo o signo de comparación.

Inecuación de primeiro grao
---------------------------

Chamamos inecuación de primeiro grao a unha inecuacion do tipo

{\displaystyle ax+b>0}/n

se a>0 entón {\displaystyle x>-b/a}
se a<0 entón {\displaystyle x<-b/a}

---

|  |  |
| --- | --- |
| Este artigo tan só é un bosquexo |  *Este artigo sobre matemáticas é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q165309
* BNCF: 58552
* GEC: 0116481
* MAG: 134639312
* NKC: ph123241
* PSH: 7229

 |
O **Centro Cultural Biblioteca Pública Julio Mario Santo Domingo** é un teatro de Bogotá, en Colombia, que acolle a biblioteca e o complexo teatral conformado polo Teatro Maior e o Teatro Estudo, xestionado e administrado grazas a unha alianza entre o sector privado e a administración distrital, a través da Secretaría de Cultura, Recreación e Deporte e o Instituto Distrital das Artes. Inaugurouse o 26 de maio de 2010.

Características
---------------

Ten unha capacidade máxima de 1.303 espectadores e foi construído co fin de presentar todo tipo de espectáculos de ópera e musicais, concertos, ballet clásico, danza contemporánea e obras de teatro.

Conta con tres niveles (Platea, Balcón 1 e Balcón 2) nun espazo deseñado para que todos os espectadores teñan desde calquera localidade unha excelente vista e recepción sonora, desde o que está moi preto do escenario, como o que se sitúa na última fila da sala, a 28 m de distancia.

  

Conta cunha ampla zona de carga que está comunicada co escenario, o que facilita a montaxe e desmonte de escenografías. Ten un foxo de orquestra de 7.70 x 20.40 m, con capacidade para 75 músicos, estruturado por dúas plataformas móbiles, que permiten subir e baixar a orquestra.
A **comarca de Santander** (ou da *Baía de Santander*) é unha comarca de Cantabria, en España. Está limitada ao oeste pola Comarca do Besaya, ao sur coa dos Valles Pasiegos, ao leste coa de Trasmiera e ao norte linda co mar Cantábrico. É de carácter claramente industrial e urbano, está constituída polo propio municipio de Santander (capital da comarca), e o arco da baía e ao sur ata o municipio de Penagos e a serra da Matanza.

A pesar de que xa existe unha lei de comarcalización de Cantabria, esta aínda non foi desenvolvida polo tanto a comarca non ten entidade real.

Demografía
----------

A poboación total da comarca alcanza a cifra de 262.595 habitantes, segundo datos do INE do ano 2007. Segundo os datos do mesmo ano, os seus tres núcleos máis poboados, de maio a menor, son: Santander (181.802), Camargo (30.663) e Piélagos (17.681). E os seus menos poboados son: Penagos (1.679) e Villaescusa (3.481).

Cabe destacar que unha porción desta comarca xunto con parte da comarca do Besaya e algúns municipios doutros territorios, forma a área metropolitana de Santander-Torrelavega. Esta conurbación está formada principalmente por ambas as cidades, pero que xunto ás localidades e municipios lindeiros constitúe unha importante área de servizos e industria, que na lista das áreas metropolitanas que excedían en 2007 os 300.000 habitantes en España, ocupa a 21º posición.

Concellos
---------

|  Concellos máis poboados da comarca  |
| --- |
| Posición | Concello | Poboación[*cando?*] |
| 1º | **Santander** | 181.802 |
| 2º | **Camargo** | 30.663 |
| 3º | **Piélagos** | 17.681 |
|

* El Astillero
* Camargo
* Miengo
* Penagos
* Piélagos
* Santa Cruz de Bezana
* Santander
* Villaescusa

Galería
-------

* Catedral de Santander.Catedral de Santander.
* Palacio de Festivais en Santander.Palacio de Festivais en Santander.
* Concello de Santander.Concello de Santander.
* Panorámica da Baía de Santander.Panorámica da Baía de Santander.
* Panorámica da cidade de Santander.Panorámica da cidade de Santander.
* Praia de El Sardinero.Praia de El Sardinero.

Notas
-----

1. ↑  Lei 8/1999, de 28 de abril, de comarcas da Comunidade Autónoma de Cantabria.  Arquivado 12 de decembro de 2009 en Wayback Machine.
2. ↑  Proyecto Audes Arquivado 03 de febreiro de 2009 en Wayback Machine.. Datos de población oficiales del INE (01-01-2005). Real Decreto 1358/2005, de 18 de noviembre. *(Datos de conurbación para Madrid, Barcelona, Valencia y Sevilla. Datos de área metropolitana para el resto*)

Véxase tamén
------------

| * v
* c
* e
Comarcas de Cantabria |
| --- |
| 
Asón-Agüera · 
Besaya · 
Campoo-Los Valles · 
Costa Occidental · 
Costa Oriental · 
Liébana · 
Saja-Nansa · 
Santander · 
Trasmiera · 
Valles Pasiegos
 | Bandeira de Cantabria |

### Ligazóns externas

* GoogleMaps: Vista desde satélite, ampliable

|  |  |
| --- | --- |
| Control de autoridades | 
* Wd: Q2469779
* OSM: 2910406

 |
Coordenadas: 50°26′54″N 30°31′01″L﻿ / ﻿50.448333333333, 30.516944444444


|  |  |
| --- | --- |
|  | Este artigo amosa letras cirílicas. Sen o soporte axeitado, o texto pode mostrar símbolos sen sentido, coma caixas, marcas e outros. |

O **Teatro Molodyy Académico Nacional de Kíiv** (ucraíno: *Київський національний академічний Молодий театр*) é un teatro mozo en Kíiv, Ucraína. Foi fundado en 1979 e aberto o 14 de decembro de 1979. A primeira actuación do Teatro Mozo foi o 26 de abril de 1980. Desde 1985 até o presente, o teatro atópase nunha mansión na rúa Prorizna, casa 17, a cal aloxou en anos diferentes un edificio de apartamentos, un club de oficiais, o Teatro Mozo (Lesya Kurbasa) e o cine "Komsomolets de Ucraína".

Historia
--------

O aniversario do teatro considérase que é o 14 de decembro de 1979, cando a tivo lugar a primeira reunión da compañía do teatro. A primeira actuación do Teatro Mozo tivo lugar o 26 de abril de 1980.

Véxase tamén
------------

### Ligazóns externas

* Sitio web oficial
Logo de Audacity.
**Audacity** é un editor multiplataforma (Windows, GNU/Linux e Mac) libre e de código aberto destinado á edición e tratamento do son. Multipista, permite gravar sons, converter cintas e gravacións a son dixital ou CD, editar arquivos OGG, MP3 e WAV, cortar, pegar, ensamblar e mesturar sons, cambiar a velocidade ou o ton dunha gravación, axustar os volumes, gravación temporizada, mesturar pistas etc. Ademais, inclúe un amplo abano de efectos, algúns deles de gran complexidade, como eliminación de ruídos ou análise de frecuencias.

|  |  |
| --- | --- |
|  | Wikimedia Commons ten máis contidos multimedia na categoría:  ***Audacity Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q191782
* Framalibre: audacity

 |

---

|  |  |
| --- | --- |
| Este artigo tan só é un bosquexo |  *Este artigo sobre informática é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
A **atrofia** é un termo empregado en bioloxía e patoloxía para facer referencia á diminución do volume, tamaño ou función dun membro, órgano ou tecido. Tamén fai referencia ao debilitamento ou diminución dalgunha facultade ou capacidade.

Tamén se fala de atrofia en referencia á involución dun órgano, tecido, etc. ou da súa función, por razóns fisiolóxicas normais (desenvolvemento ontoxenético, envellecemento, etc.), como é o caso da atrofia da arteria e vea umbilical no nacemento, a dos órganos sexuais por senilidade, ou a dos vasos condutores das plantas cando se produce o proceso de lignificación, ou por causas patolóxicas, como é o caso da dexeneración 'dalgúns tecidos tras determinadas enfermidades ou lesións.

Dende o punto de vista da evolución, a atrofia é a involución filoxenética dun órgano, tecido, etc. como sofren, por exemplo, as extremidades dos cetáceos fronte á dos mamíferos tetrápodos que os precederon filoxeneticamente. A atrofia é un fenómeno común ao longo dos procesos evolutivos.

A **hipotrofia** é cando se produce un desenvolvemento inferior ao normal de células, tecidos, órganos ou individuos, sen alteración da estrutura.
**Niso Rodríguez Hernández**, nado en Melide no ano 1905 e finado na Coruña en 1965 foi Secretario Xudicial, fotógrafo e pintor galego.

Traxectoria
-----------

Fillo de Amador Rodríguez Rodríguez e Inés Hernández, da familia da casa de Traspedra, en San Cosme; casado con Julia Díez Buendía e pais de dous fillos Amador e Fernando. Foi Secretario Xudicial en Canarias e Fene.

Colaborador co grupo galeguista ORGA (Organización Republicana Galega Autónoma)

Niso foi un artista heráldico autor dos debuxos dos escudos no traballo de Antonio Taboada Roca, no Terra de Melide, publicado no ano 1933; logo no 34 estaba colaborando co libro sobre o Deza, que pola guerra, quedou sen rematar; as dúas, son obra do Seminario de Estudos Galegos. Debuxou tamén o escudo a cor da Casa familiar de Traspedra.

Dono dunha cámara fotográfica compuxo un arquivo fotográfico en Melide, pero botouse a perder por mor da humidade.

A casa familiar de Niso Rodríguez foi a coñecida en Melide como casa da esquina do cruce, logo de Ricardo Fernández.

Notas
-----

1. ↑  Broz Rei, Xose Manuel (2023). *Centro de Estudios Melidenses*. Museo da Terra de Melide.
Coordenadas: 52°29′58″N 5°04′03″L﻿ / ﻿52.49944, -5.06750

Vista do porto de Volendam.
Volendam (na costa) e Edam (no interior).
**Volendam** é unha vila en Holanda Setentrional nos Países Baixos, no concello de Edam-Volendam, o cal compón xunto coa vila de Edam. A vila conta con arredor de 22 000 habitantes (en novembro de 2007) e está irmandada con Coventry. Volendam é unha localidade bastante turística, sendo as súas zonas máis visitadas o porto e a zona antiga. Tamén é coñecida polo seu equipo de fútbol, o FC Volendam.

Galería de imaxes
-----------------

* Dique e protección contra o mar (1906).Dique e protección contra o mar (1906).
* A cidade a comezos do século XX.A cidade a comezos do século XX.
* Rapazas co traxe local, 1906.Rapazas co traxe local, 1906.
* Nenos co traxe local, 1906.Nenos co traxe local, 1906.
* Nenos co traxe local, 1906.Nenos co traxe local, 1906.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Volendam Modificar a ligazón no Wikidata*** |

### Ligazóns externas

* Páxina oficial de Edam-Volendam *(en neerlandés)*
* Páxina oficial de Volendam *(en neerlandés)*

* Portal:Países Baixos

|  |  |
| --- | --- |
| Control de autoridades | 
* Wd: Q903595
* WorldCat
* VIAF: 148918333
* BNF: 13191404b
* EBID: ID
* GEC: 0071528
* GeoNames: 2745340
* GND: 4412623-2
* LCCN: n80028224
* OSM: 302125
* SUDOC: 165631694
* WOEID: 734346

 |
***Blúmsdei*** é unha novela de Cid Cabido, publicada por Edicións Xerais en maio de 2006.

Trama
-----

O autor vai narrando en primeira persoa o que lle acontece entre o 31 de maio (día que el califica como *blúmsdei*) e o 9 de xuño de 2005.

Escribe desde o seu apartamento de Cangas, onde vive cunha estudante de Física bastante máis nova ca el, e alterna a escritura coas visitas a unha leira que ten en Nerga e a diversos locais hostaleiros.

O propósito, desde o primeiro momento, é falar do que aconteceu na noite do 31 de maio no pub *Canis Lupus*, pero desvíase continuamente desa intención, non contándoo até o final do texto. Así, o resto da novela é un exercicio de escritura mecánica no que diserta sobre as súas diversas preocupacións: lingua e literatura galega, a posible tradución da súa obra, recursos estilísticos, a historia do cine ou mesmo sobre as malas herbas da súa leira.

Narración
---------

O resultado é un texto non interrompido no fío narrativo, coas paradas de tempo real indicadas. O rexistro lingüístico afástase da normativa, usando moitos vulgarismos e dialectalismos da zona do Morrazo. Tampouco adoita preocuparse do uso das letras capitais nos nomes propios doutras linguas, empregando a oralidade. Ao tempo, menciona en varias ocasións a posibilidade de que a novela sexa traducida ao castelán, francés ou chinés mandarín, e as dificultades que comportaría.

Hai unha fonda relación cos lectores, e o autor considera que a maioría dos que van ler a súa obra son tamén escritores.

O título de ***Blúmsdei*** fai referencia ao Bloomsday celebrado en Dublín cada 16 de xuño, rememorando as vivencias de Leopold Bloom no *Ulysses* de James Joyce.

Véxase tamén
------------

### Ligazóns externas

* Ficha do libro na páxina da editorial
**Sebastopol** (en ucraíno e  ruso: *Севастополь*, tr. *"Sevastopol"*; en tártaro de Crimea: *Aqyar*) é unha cidade situada na península de Crimea. Ten 379.200 habitantes (2007), na súa maioría rusos (71,6 %), seguidos dos ucraínos (22,4 %). É un importante porto do Mar Negro. Conta cunha base naval de utilización conxunta para a Mariña Rusa e a Mariña Ucraína.

A súa situación política é disputada entre Rusia e Ucraína. Rusia goberna a cidade baixo o status de cidade federal, limitando coa República de Crimea. Pola súa parte o goberno de Ucraína estende as súas reclamacións sobre a cidade tamén ao resto da península de Crimea.

Historia
--------

A cidade fundouse en 1783 ao anexionar Rusia a península de Crimea, pola súa posición estratéxica converteuse nunha importante base naval e máis tarde nun porto comercial. En 1797 a cidade pasou a se denominar **Akhtiar**, nome dun asentamento tártaro nas súas proximidades, en 1826 a cidade recuperou o seu nome actual. Sebastopol foi teatro de operacións en diferentes conflitos bélicos, permaneceu asediada durante once meses (1854-1855) durante a Guerra de Crimea, foi sede dende 1918 ata 1920 do cuartel xeral do Exército Branco baixo o mando de Piotr Nikolaievich Wrangel e na segunda guerra mundial sufriu o asedio alemán durante 250 días (1941-1942) que aniquilou a gran parte da poboación. Durante a época da Unión Soviética Sebastopol foi unha cidade pechada, dependente directamente das autoridades centrais.

### Incorporación a Rusia

Momento da sinatura da anexión da República de Crimea e Sebastopol á Federación Rusa.
En marzo de 2014, despois do Referendo de Crimea de 2014, a cidade de Sebastopol xunto coa recentemente creada República de Crimea, solicitaron a súa incorporación á Federación Rusa.

Notas
-----

1. ↑  "O Seminario de Onomástica aproba a adaptación dos nomes da capital e doutras cidades ucraínas". *Real Academia Galega*. 8 de marzo de 2022.

Véxase tamén
------------

### Ligazóns externas

* Páxina oficial de Sebastopol *(en ucraíno)*

| * v
* c
* e
 Cidades heroicas da Unión Soviética |
| --- |
| 
* Leningrado
	+ Rusia
* Odesa
	+ Ucraína
* Sebastopol
	+ Ucraína
* Stalingrado
	+ Rusia
* Kíiv
	+ Ucraína
* Brest
	+ Belarús
* Moscova
	+ Rusia
* Kerch
	+ Ucraína
* Novorossiisk
	+ Rusia
* Minsk
	+ Belarús
* Tula
	+ Rusia
* Murmansk
	+ Rusia
* Smolensk
	+ Rusia

 |  |

|  |  |
| --- | --- |
| Control de autoridades | 
* Wd: Q7525
* WorldCat
* VIAF: 158932083
* BLBNB: 001012032
* BNE: XX459380
* BRE: 3543081
* EBID: ID
* FAST: 1210689
* GEC: 0061549
* GeoNames: 694423
* GND: 4054673-1
* LCCN: n80145689
* MusicBrainz: ID
* NKC: ge130785
* NLG: 171293
* SUDOC: 027621588
* Treccani: sebastopoli

 |
A **igrexa de Buttle** (sueco: *Buttle kyrka*) é unha igrexa medieval luterana en Buttle, na illa sueca de Gotland, pertencente á diocese de Visby.

Historia e arquitectura
-----------------------

A igrexa de Buttle é unha das igrexas románicas mellor conservadas de Gotland. As súas partes máis antigas son a nave e a parte occidental do coro, datandi da segunda metade do século XII. A torre foi engadida ao redor de 1220. A ábsida orixinal foi derrubada a mediados do século XIV e substituída pola presente estrutura cun muro oriental recto de estilo gótico. Os únicos engadidos posteriores son as fiestras da nave, que foron realizadas en 1882-83.

Internamente a igrexa está decorada con frescos. Na nave pode verse un friso danado representando a Paixón de CRisto, mentres que na base da torre hai un conxunto de frescos que representan a San Xurxo e o Dragón, a San Martiño de Tours e a unha escena na cal almas son elevadas. Todos os frescos da nave son atribuídos ao artista coñecido como Passionsmästaren ou ao seu taller.

A igrexa conserva algún mobiliario medieval. A cruz triunfal é unha das máis antigas do seu tipo en Gotland, datando de finais do século XII. Probablemente foi realizada por un artista local, pero amosa influencias da arte alemá dese período. O retablo tamén é medieval, do século XV, e aínda se atopa no seu lugar orixinal. O retablo amosa figuras de madeira tallada representando a crucifixión de varios santos. Foi restaurado en 1956-57. A pía bautismal é tamén notable, de mediados do século XIII. A súa base está decorada con cabezas esculpidas de humanos e bestas. Os bancos son dun estilo barroco vernáculo. Nos anos 50 do século XX foron restaurados e recuperaron a súa cor orixinal. Probablemente foron decorados polo mesmo artista que traballou na igrexa de Vänge.

Galería de imaxes
-----------------

* Vista dende o aireVista dende o aire
* Pía bautismalPía bautismal
* Interior da igrexaInterior da igrexa
* FrescosFrescos

Notas
-----

1. 1 2 3  Lagerlöf, Erland (1973). Rabén & Sjögren, ed. *Gotlands kyrkor*. Uddevalla. pp. 113–115. ISBN 9129410355.
2. 1 2 3  Svenska Kyrkan (ed.). "Buttle kyrka". Consultado o 25 de abril de 2018.

| * v
* c
* e
Igrexas en Gotland, Suecia |
| --- |
| 
* Akebäck
* Ala
* Alskog
* Alva
* Anga
* Ardre
* Atlingbo
* Barlingbo
* Björke
* Boge
* Bro
* Bunge
* Burs
* Buttle
* Bäl
* Dalhem
* Eke
* Ekeby
* Eksta
* Endre
* Eskelhem
* Etelhem
* Fardhem
* Fide
* Fleringe
* Fole
* Follingbo
* Fröjel
* Fårö
* Gammelgarn
* Ganthem
* Garde
* Gerum
* Gothem
* Grötlingbo
* Guldrupe
* Hablingbo
* Hall
* Halla
* Hamra
* Hangvar
* Havdhem
* Hejde
* Hejdeby
* Hejnum
* Hellvi
* Hemse
* Hogrän
* Hörsne
* Klinte
* Kräklingbo
* Källunge
* Lau
* Levide
* Linde
* Lojsta
* Lokrume
* Lummelunda
* Lye
* Lärbro
* Martebo
* Mästerby
* Norrlanda
* När
* Näs
* Othem
* Roma
* Rone
* Rute
* Sanda
* Silte
* Sjonhem
* Slite
* Sproge
* Stenkumla
* Stenkyrka
* Stånga
* Sundre
* Tingstäde
* Tofta
* Träkumla
* Vall
* Vallstena
* Vamlingbo
* Viklau
* **Catedral de Visby**
* Visborg
* Vänge
* Väskinde
* Västergarn
* Västerhejde
* Väte
* Öja
* Östergarn

 | Coat of armas do Gotland County |
|  **Commons** |
**Nasukarasuyama-shi - 那須烏山市**  
| 

|  |
| --- |
|  |
|  |

 |
| Mapa |
|  |
| Localización de Nasukarasuyama na prefectura de Tochigi |
|  |
| Localización da prefectura de Tochigi no Xapón |
| Información |
| País |  Xapón |
| Illa | Honshū |
| Rexión | Rexión de Kantō |
| Prefectura | Prefectura de Tochigi |
| Superficie | 174,42 km2 |
| Poboación | 30.024 (2009) |
| Densidade | 172 h/km² |
| Alcalde | Norio Ōya |

**Nasukarasuyama** (那須烏山市, なすからすやまし, *Nasukarasuyama-shi*) é un concello da prefectura de Tochigi no Xapón. Está situada ao norte da rexión de Kantō e ao leste da prefectura, na parte leste da illa de Honshū. Ten 174,42 km² de superficie e unha poboación de 30.024 habitantes (2009) e unha densidade de poboación de 172 h/km².

A cidaded de Nasukarasuyama foi fundada pola fusión dos concellos de *Karasuyama* e de *Minaminasu* do distrito de Nasu no ano 2005.

O concello de Nasukarasuyama limita co concello de Nakagawa, de Sakura, de Takanezawa, de Ichikai, de Mogi (son da prefectura de Tochigi); e de Hitachiōmiya (da prefectura de Ibaraki).

Véxase tamén
------------

### Ligazóns externas

* Sitio oficial da cidade de Nasukarasuyama *(en xaponés)*

|  |  |
| --- | --- |
| Control de autoridades | 
* Wd: Q847562
* WorldCat
* VIAF: 216144782712016486165
* GeoNames: 6822176
* GeoNLP: Syz6sh
* MusicBrainz: ID
* NDL: 001214533
* OpenCorporates: 7000020092151

 |
Os **Sete Eruditos de Jian'an** (chinés tradicional e simplificado: 建安七子; *pinyin*: *Jiàn'ān Qīzǐ*; Wade-Giles: *Chien4-an1 Ch'i1-tzu3*) foron un grupo de intelectuais chineses da dinastía Han do Leste. O nome foi cuñado por Cao Pi. Jian'an foi a era do reinado do emperador Xian, entre o 196 e o 220. Coñecido polo seu carácter turbulento, o período popularizouse na cultura do leste asiático.

Traxectoria
-----------

Os Sete Eruditos de Jian'an foron Wang Can 王粲, Chen Lin 陳琳, Ruan Yu 阮瑀, Liu Zhen 劉楨, Xu Gan 徐幹, Ying Chang 應瑒 e Kong Rong 孔融. Ruan Yu foi o pai de Ruan Ji 阮籍, un dos Sete Sabios da Fraga de Bambú.

Notas
-----

1. ↑  Kwa, Shiamin (2020-10-26). *Strange Eventful Histories: Identity, Performance, and Xu Wei's Four Cries of a Gibbon* (en inglés). BRILL. ISBN 978-1-68417-064-7.
2. ↑  Xu, Guobin; Chen, Yanhui; Xu, Lianhua (2018-03-26). *Understanding Chinese Culture: Philosophy, Religion, Science and Technology* (en inglés). Springer. ISBN 978-981-10-8162-0.
**María Xosé Bravo San José**, nada no Bolo en 1957, é unha educadora e política galega.

Traxectoria
-----------

### Profesional

Bravo leva unha carreira de máis de tres décadas dedicada ao Ensino, ao que volveu logo do seu paso pola Corporación Municipal da Coruña. Foi mestra no Centro Público Integrado de Carral e logo orientadora no IES de Zalaeta coruñés.

Desde 2017 é presidenta da Agrupación Cultural Alexandre Bóveda.

### Política

Foi Secretaria de Comunicación dentro da Executiva do BNG que se formou logo da XII Asemblea Nacional en decembro de 2006. Após as eleccións municipais de 2007 entrou a formar parte do Goberno Municipal bipartito da Coruña como concelleira de Cultura e Museos.

En 2010 autodescartouse como cabeza de lista polo BNG para as eleccións municipais de 2011 no medio da batalla política que tiña lugar entre as correntes daquela existentes na formación nacionalista. En 2011, por mor da vitoria por maioría absoluta do Partido Popular na cidade herculina, pasou ás bancadas da oposición.

Os malos resultados colleitados nas eleccións municipais de 2015, ás que acudira como segunda nunha lista que volvía liderar Xosé Manuel Carril, provocaron a súa renuncia á primeira liña na política municipal. Nas eleccións xerais de 2019 figurou como número 2 na lista ao Congreso pola Coruña. Foi parte do Consello Local do BNG ata decembro de 2021.

Notas
-----

1. ↑  "1957: Ferrín e Xoana Torres". Consultado o 2022-02-02.
2. 1 2  La Opinión de A Coruña. "María Xosé Bravo, exedil do BNG (2007-2015): "Nunca deixei a política, os que somos militantes nunca a deixamos"". Consultado o 2017-08-01.
3. ↑  A. Losada - Galicia Hoxe (30.01.2007). "María Xosé Bravo: "O BNG ten que identificarse como opción do cambio galego"". Arquivado dende o orixinal o 01 de agosto de 2017. Consultado o 2017-08-01.
4. ↑  R. García, J. M. Gutiérrez. "La edil María Xosé Bravo se descarta como candidata del BNG a la Alcaldía coruñesa". *www.laopinioncoruna.es*. Consultado o 2017-08-01.
5. ↑  "El BNG presenta su lista al Congreso con el santiagués Néstor Rego a la cabeza". *Cadena SER*. Consultado o 2022-02-02.
6. ↑  "A militancia elixe o novo Consello Local, que volve estar liderado por David Soto". *BNG Cidade da Coruña*. Consultado o 2022-02-02.
|  |
| --- |
| Serie de artigos sobre a |
| **Historia de Exipto** |
|  |
| **Historia do Exipto Antigo** |
| * Período predinástico
* Período tinita
* Imperio Antigo
* Primeiro Período Intermedio
* Imperio Medio
* Segundo Período Intermedio
* Imperio Novo
* Terceiro Período Intermedio
* A Baixa Época
 |
| **O Exipto grecorromano** |
| **O Exipto árabe** |
| **O Exipto otomán** |
| **Muhammad Alí e os seus sucesores** |
| **Historia do Exipto contemporáneo** |

O **Terceiro Período Intermedio** do Antigo Exipto foron os séculos de desunión e invasións estranxeiras (1070-664) que seguiron ao Imperio Novo

A dinastía XXI estableceu a capital en Tanis, no delta do Nilo, mentres o val era controlado polos grandes sacerdotes tebanos. Nos últimos anos os "libios" ocupaban xa moitos dos postos de maior poder, e o primeiro faraón da XXI dinastía, Sheshonk I (945-924), tiña esta orixe. Pretendeu reunificar o poder instalando ao seu fillo como Sumo Sacerdote de Amón en Tebas, ao tempo que xeneral en xefe dos exércitos e gobernador do Alto Exipto. Outro tanto tentou Takelot II (860-835), pero o seu fillo, Osorkón, foi rexeitado polos tebanos e orixinou unha longa guerra civil durante a que calquera potentado optaba á realeza, incluído un rei nubio, Kashta (770-750), que gobernou sobre o Alto Exipto desde Napata (Gebel Barkal).

A finais do século VIII enfrontáronse os gobernantes locais de Sais, no delta occidental, e os tebanos. Piye (750-712), irmán e sucesor de Kashta, desenvolveu unha campaña por todo Exipto que o levou até Menfis, onde se lle someteron catro reis - se ben, na verdade, o reino non ficaba unificado. Shabaka (712-698) si se impuxo sobre os demais reis e estableceu a capital en Menfis, malia que os gobernantes locais continuaron sendo bastante independentes.

O medio século de reinado nubio (dinastía XXV) permitiu a mellora económica e un rexurdimento artístico. Este período é fundamental para o estudo da disciplina da escultura en metal.

O único rival era Asiria, que viña expendéndose desde o século IX, e coa que se enfrontaron na Palestina durante os reinados de Sennaquerib (704-681) e Esarhaddón (681-669).

| * v
* c
* e
Dinastías do antigo Exipto |
| --- |
| Protodinástico | I dinastía · II dinastía  · III dinastía |
| Antigo Reino | IV dinastía · V dinastía · VI dinastía |
| I Período Intermedio | VII dinastía / VIII dinastía · IX dinastía · X dinastía · XI dinastía |
| Reino Medio | XII dinastía · XIII dinastía · XIV dinastía |
| II Período Intermedio | XV dinastía · XVI dinastía · XVII dinastía |
| Reino Novo | XVIII dinastía · XIX dinastía · XX dinastía |
| III Período Intermedio | XXI dinastía · XXII dinastía · XXIII dinastía · XXIV dinastía · XXV dinastía |
| Época tardía | XXVI dinastía · XXVII dinastía · XXVIII dinastía  · XXIX dinastía · XXX dinastía · XXXI dinastía |
| Época grega e romana | macedonia · tolemaica |

|  |  |
| --- | --- |
| Control de autoridades | 
* Wd: Q212728
* AAT: 300020399
* EBID: ID
* LCCN: sh2010007271

 |
O **escudo de armas de Colombia** é o emblema heráldico que representa ó país, e que xunto coa bandeira e o himno nacional, ten a categoría de símbolo patrio.

O actual emblema e os seus elementos constituíntes teñen as súas orixes no escudo aprobado por medio da lei 3 do 9 de maio de 1834, sendo presidente da República de la Nueva Granada o xeneral Francisco de Paula Santander. As cores e a disposición dos mesmos foron adoptados e reafirmados por varios decretos, particularmente os ditaminados o 17 de maio de 1924 e o 11 de xaneiro de 1934. Finalmente o escudo é regulamentado por medio do decreto 3558 do 9 de novembro de 1949, o cal ademais describe de xeito puntual a reprodución da maioría das súas partes. O escudo vixente na actualidade recolle tanto os elementos ditaminados en 1834 como os descritos en 1924 e 1949, coas súas respectivas melloras estéticas.

O escudo como símbolo nacional é empregado polo Goberno e institucións estatais, sendo as únicas institucións que poden ostentalo de forma privativa. En canto o seu deseño existen diferentes versións estilísticas, xa que malia que as leis e decretos vixentes describen como debe ser a súa reprodución, fano de xeito incompleto e sen ter en conta para a ciencia da heráldica, o que deu lugar a certos baleiros que a comunidade en xeral encheu de maneira inapropiada dentro do debuxo do brasón.

Notas
-----

1. ↑  Presidencia de la República de Colombia. "Símbolos Patrios". Arquivado dende o orixinal o 26 de marzo de 2014. Consultado o 20 de setembro de 2009.

* Portal:Colombia
Praia da Cachucha, en Puerto Real.
**Puerto Real** é un municipio andaluz, pertencente á provincia de Cádiz. Forma parte da Mancomunidade de Municipios Baía de Cádiz. No ano 2008 contaba con 39.648 habitantes. A extensión do seu termo municipal é de 197 km² e ten unha densidade de 202,33 hab/km². Atópase situado a unha altitude de 8 metros sobre o nivel do mar e a 12 quilómetros da capital da provincia, Cádiz.

Xeografía
---------

O termo municipal limita cos de San Fernando ao suroeste, Xerez da Fronteira ao norte, Chiclana de la Frontera ao sur, Medina Sidonia ao sueste e El Puerto de Santa María ao noroeste.

Unha boa parte deste termo municipal forma parte do Parque Natural da Baía de Cádiz que se caracteriza polas súas marismas, que se alagan periodicamente polas mareas, e pola abundancia de aves migratorias. Tamén dispón dunha cantidade importante de esteiros que se utilizan como técnica artesanal de piscicultura; así mesmo, ten piñeirais como Las Canteras, Algaida ou a Dehesa de las Yeguas. Febido a estes piñeirais, Puerto Real adoita denominarse o pulmón verde da Baía. O interior do termo municipal está percorrido por canellóns e carreiros que atravesan o municipio, entre eles destaca o corredor verde *Dos Bahías*, que une as dúas baías da provincia de Cádiz, a Baía de Cádiz e a Baía de Alxeciras.

| * v
* c
* e
 Andalucía  ·  Concellos da provincia de Cádiz |
| --- |
| 
* Alcalá de los Gazules
* Alcalá del Valle
* Algar
* Alxeciras
* Algodonales
* Arcos de la Frontera
* Barbate
* Los Barrios
* Benalup-Casas Viejas
* Benaocaz
* Bornos
* El Bosque
* Cádiz
* Castellar de la Frontera
* Chiclana de la Frontera
* Chipiona
* Conil de la Frontera
* Espera
* El Gastor
* Grazalema
* Jimena de la Frontera
* La Línea de la Concepción
* Medina Sidonia
* Olvera
* Paterna de Rivera
* Prado del Rey
* Puerto Real
* El Puerto de Santa María
* Puerto Serrano
* Rota
* San Fernando
* San José del Valle
* San Martín del Tesorillo
* San Roque
* Sanlúcar de Barrameda
* Setenil de las Bodegas
* Tarifa
* Torre Alháquime
* Trebujena
* Ubrique
* Vejer de la Frontera
* Villaluenga del Rosario
* Villamartín
* Xerez da Fronteira
* Zahara de la Sierra

 |  |


|  |  |
| --- | --- |
| Control de autoridades | 
* Wd: Q846159
* WorldCat
* VIAF: 146636651
* BNF: 144530214
* código INE: 11028
* EBID: ID
* GEC: 0053014
* GeoNames: 6356943
* GND: 4775101-0
* MusicBrainz: ID
* OSM: 342101

 |
**Jesús Soto Lemos**, finado en Chantada en marzo de 1987, foi un banqueiro e político galego.

Traxectoria
-----------

Fillo de Benito Soto Linares e herdeiro da Banca Soto. Formou parte da Rondalla Filarmónica de Chantada. Fundou co seu irmán Ramón o Fortuny, o primeiro equipo de fútbol de Chantada. Con José García "Pepete" organizou os exploradores de Chantada, que tiveron banda de trompetas e tambores. Ao rematar a ditadura de Primo de Rivera foi nomeado alcalde de Chantada, tomando posesión o 5 de abril de 1930. Co golpe de Estado do 18 de xullo de 1936 foi xefe local de Falange Española Tradicionalista y de las JONS e deputado provincial. Finou en Chantada aos 90 anos.

|  |  |  |
| --- | --- | --- |
| Predecesor:**Jacobo Rodríguez Osorio** |  **Alcalde de Chantada** 1930 - 1931 | Sucesor:**Eladio Suárez Fernández** |

Vida persoal
------------

Casou con Alicia Rodríguez Osorio e foi pai de Amadora, María, Luis, Manuel e Casto Soto Rodríguez.

Notas
-----

1. ↑  *La Voz de Galicia*, Lugo, 19-3-1987, p. 25.
2. ↑  *El Pueblo Gallego*, 9-5-1930, p. 9.
3. ↑  *El Pueblo Gallego*, 6-4-1930, p. 12.
4. ↑  *El Progreso*, 13-2-1942, p. 2.

Véxase tamén
------------

### Bibliografía

* Múgica Melgar, José Luis (2010). Bubok, ed. *Banco de Galicia, orígenes, evolución y extinción*. p. 46. ISBN 978-84-9981-067-6. Consultado o 26 de outubro de 2019.

### Ligazóns externas

* Corporación municipal de Chantada Arquivado 07 de novembro de 2018 en Wayback Machine.
Un **casino** é unha instalación que alberga e ten capacidade para certas actividades de distintos tipos de xogos de azar. Os casinos son comunmente construídos preto ou en combinación con hoteis, restaurantes, tendas comerciais, cruceiros turísticos e outras atraccións.

Obxectivo
---------

Imaxe típica dun casino.
Un casino de xogo é un establecemento no cal a atracción principal son os xogos de azar. Os xogos máis populares son a ruleta, o Blackjack, o póquer e as máquinas comecartos. A lóxica de todos estes xogos consiste, no seu nivel máis básico, no seguinte mecanismo:

1. O xogador poxa unha suma de cartos A a un xogo de azar determinado, no cal se ten que cumprir a condición C para que o poxador gañe unha suma de cartos de ganancia (G), sendo G maior que A.
2. Se se cumpre a condición C, entón o xogador recibe G.
3. Se non se cumpre a condición C, entón o xogador non recibe nada.

Casinos galegos
---------------

* Casino A Toxa
* Casino Atlántico

|  |  |
| --- | --- |
| Control de autoridades | 
* Wd: Q133215
* AAT: 300007227
* BNCF: 26731
* BNE: XX526124
* BRE: 2033772
* EBID: ID
* GiantBomb: 3035-924
* GND: 4056221-9
* LCCN: sh85020600
* NDL: 01215654

 |
**Landulfo III**, finado en decembro de 968 ou 969, foi Príncipe de Capua (como **Landulfo V**) e Benevento desde 959 como copríncipe co seu pai, Landulfo II e irmán Pandulfo Testa de Ferro, e desde 961 só co seu irmán. A súa nai foi Yvantia.

Traxectoria
-----------

En 961, morreu Landulfo II e Landulfo e o seu irmán convertéronse en príncipes en solitario, pero Pandulfo o vello era con moito o máis dominante. O *Chronicum Salernitanum* afirma a correxencia, con todo, e o principio de indivisibilidade da unión Capua-Benevento como a declarara Atenulfo I en 900, cando di *Beneventanorum principatum eius filii Pandolfum et Landulfum bifarie regebant. .. communi indivisoque iure*, isto é, "*O principado de Benevento era rexido conxuntamente por Pandulfo e Landulfo baixo unha xurisdición común indivisible*". Con todo, este sistema co tempo caeu e Pandulfo gobernou en Capua mentres Landulfo o facía en Benevento.

En 967, o emperador Odón I baixou a Roma e encargou a Pandulfo que proseguise a guerra contra o Imperio Bizantino en Apulia. Landulfo tomou parte na subsecuente campaña de 968, pero tivo que se retirar enfermo e morreu en Benevento deixando dous fillos: Pandulfo e Landulfo. O *Chronicum* di que Landulfo *tenuit principatum una cum suo germanus annos octo*, isto é, "mantivo o principado xunto co seu irmán oito anos". Pandulfo, con todo, expulsou aos seus sobriños do seu patrimonio, converteuse en príncipe único. Ambos fillos de Landulfo habíanse converter en príncipes de Benevento.

Véxase tamén
------------

### Bibliografía

* Caravale, Mario (ed). *Dizionario Biografico degli Italiani: LXIII Labroca – Laterza*. Roma, 2004.

|  |  |
| --- | --- |
| Control de autoridades | 
* Wd: Q2991783
* DBI: ID

 |